



JONIŠKIO SPORTO CENTRO
DIREKTORIUS

ĮSAKYMAS
DĖL JONIŠKIO SPORTO CENTRO DIREKTORIAUS 2012 M. KOVO 7 D. ĮSAKYMO NR. V-216 „DĖL JONIŠKIO RAJONO SPORTO KLUBŲ RĖMIMO TVARKOS APRAŠO TVIRTINIMO“ PAKEITIMO

2019 m. gruodžio 30 d. Nr. V – 559
Joniškis

P a k e i č i u  Joniškio sporto centro direktoriaus 2012 m. kovo 7 d. įsakymu Nr. V-216 „Dėl Joniškio rajono sporto klubų rėmimo tvarkos aprašo tvirtinimo“ patvirtinto Joniškio rajono sporto klubų rėmimo tvarkos aprašo:
1. K e i č i u III skyrių ir išdėstau jį taip:
III SKYRIUS
PARAIŠKŲ PATEIKIMO IR SVARSTYMO TVARKA

„4. Paraiškos (1 priedas) priimamos paskelbus Joniškio sporto centro interneto svetainėje www.joniskiosc.lt  ir rajoninėje spaudoje apie sporto rėmimo paraiškų priėmimą. 
5. Skelbime nurodoma: 
5.1. paraiškų priėmimo laikas; 
5.2. paraiškų pateikimo būdas; 
5.3. paraiškų pateikimo adresas; 
5.4.  nuoroda į Joniškio rajono sporto klubų rėmimo tvarkos aprašą ir priedus.
6. Paraiškos nepriimamos jei jos yra pateiktos pasibaigus nustatytam paraiškų priėmimo laikui, nepasirašyta klubo vadovo ar jo įgalioto asmens.  Vienas pareiškėjas gali pateikti ne daugiau kaip vieną paraišką.
7. Lėšų skyrimą sporto klubų veiklai, patvirtinus Joniškio sporto centro biudžetą, nagrinėja Joniškio sporto centro direktoriaus sudaryta ir  įsakymu patvirtinta sporto klubų  rėmimo komisija. Prieš nagrinėjant paraiškas komisijos nariai pasirašo sporto klubų rėmimo komisijos nario konfidencialumo ir nešališkumo deklaraciją. 
8. Sporto klubų rėmimo komisija analizuoja, svarsto ir atsižvelgdama į finansines galimybes ir paraiškų aktualumą, teikia siūlymus dėl finansavimo Joniškio sporto centro direktoriui.
9. Sporto klubų  rėmimo komisija, svarstant paraiškas, turi teisę prašyti klubų pateikti papildomos informacijos ir tikrinti informacijos teisingumą.“

2. K e i č i u IV skyriaus 10 punktą ir išdėstau jį taip: 
„10.  Lėšos sporto klubų rėmimui skiriamos Joniškio sporto centro direktoriaus įsakymu atsižvelgiant į komisijos siūlymus. Informacija apie lėšų skyrimą skelbiama Joniškio sporto centro interneto svetainėje www.joniskiosc.lt“

3. K e i č i u V skyriaus 14 punktą ir išdėstau jį taip:
„14. Viešųjų renginių ir aukšto sportinio meistriškumo sporto treniruočių stovyklos dalyvių skiriamų neapmokestinamų piniginių kompensacijų dydžiai ir mokėjimo tvarka nustatoma vadovaujantis Lietuvos Respublikos Vyriausybės 2019 m. liepos 24 d. nutarimu Nr. 778.“

4. K e i č i u V skyriaus 15 punktą išdėstau jį taip:
„15. Išlaidas pagrindžiančius dokumentus sporto klubų atstovai pristato Joniškio sporto centro direktoriui, kuris patikrina išlaidų pagrįstumą ir teikia buhalteriniam apmokėjimui.“

5. I š b r a u k i u  V skyriaus 13 punktą.


Direktorius					                    Tomas Aleknavičius



(Joniškio sporto centro sporto klubų rėmimo komisijos nario konfidencialumo pasižadėjimo ir nešališkumo deklaracijos forma)


Joniškio sporto centras

_________________________________________________________
(komisijos nario vardas ir pavardė)


SPORTO KLUBŲ RĖMIMO KOMISIJOS NARIO
KONFIDENCIALUMO PASIŽADĖJIMAS IR NEŠALIŠKUMO DEKLARACIJA
[bookmark: _GoBack]
20_____ m. _______________ d.


Aš, _________________________________________, vertindamas (-a) Joniškio rajono sporto rėmimo projektus:
1.	Pasižadu:
1.1.	saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant Joniškio rajono sporto rėmimo projektus;
1.2.	man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2.	Pareiškiu, kad man išaiškinta, kad konfidencialią informaciją sudaro:
2.1  sporto rėmimo projektų duomenys ir turinys;
2.2.	projektų vertinimo išvados;
2.3.	projektų vertinimo rezultatų duomenys;
2.4.	kita informacija, susijusi su projektų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
3.	Patvirtinu, kad atsisakysiu vertinti man pateiktą projektą, jei paaiškės, kad aš esu projektą pateikusios organizacijos narys (-ė); dalyvauju projektą pateikusios organizacijos valdymo organų veikloje; esu įtrauktas (-a) į projekto, kuris yra vertinimo stadijoje, vykdymo procesą; galiu nesuderinti viešųjų ir privačių interesų ir galiu būti šališkas (-a).
4.	Esu perspėtas (-a), kad pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti Joniškio sporto centrui už padarytus nuostolius.


  _____________________		___________________________________
(parašas)			                         (vardas, pavardė)

